**Un ianuarie îndoliat...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”- De ce-ți sunt ochii triști, privirea oarbă?!”,

- Cu mine, tu de vorbă, când mai stai?!

Că ți-au îmbătrânit cuvintele în barbă,

De când tu te-ai mutat acolo-n Rai.

Nici fruntea nu-ți mai este caldă mamă,

Privirea-ți ațintită spre neant.

Și munții parc-au început să geamă,

De când tu morții îi ești ... cotizant.

Te-ai învelit cu giugiul sidefat,

Și-ai îmbrăcat a morții nemurire.

Mult prea târziu și lesne ai aflat,

Că aveai dreptul și la fericire.

Ai ostoit o seamă de momente,

Chiar și atunci când anii te-au trădat.

Contrazicând iubirea din morminte,

(un lucru ce târziu l-ai regretat).

Pe catafalcul tău stă răstignită,

Aceasta ...ce cu tine a-nghețat.

Și chiar dacă mai este ea dorită,

Rămâne sentimentul așteptat.

”- Aveam să-ți spun atâtea, scumpă mamă!”,

(păcat că timpul nostru a trecut).

Nimic de-acum nu-i de luat în seamă,

”- Orice final e ... un nou început!”.

Ți-au obosit mult prea devreme anii,

(atuncea-n ianuarie îndoliat).

N-au înțeles nimic, ei, cleptomanii,

Din viața asta ce s-a destrămat.

Brăila, septembrie 2017